**Europske nagrade**

**za promicanje poduzetništva**

**2017**

**OPERATIVNI PRIRUČNIK**

**SADRŽAJ**

[1. DEFINICIJA I OBRAZLOŽENJE 3](#_Toc377131778)

[1.1. Nagrada koja prepoznaje izvrsnost u promicanju poduzetništva 3](#_Toc377131779)

[1.2. Ciljevi 3](#_Toc377131780)

[1.3. Važnost poduzetništva 3](#_Toc377131781)

[1.4. Koristi za sudionike i pobjednike 3](#_Toc377131782)

[2. METODOLOGIJA 4](#_Toc377131783)

[2.1. Ciljna publika 4](#_Toc377131784)

[2.2. Kategorije 4](#_Toc377131785)

[2.3. Postupak odabira u dva koraka 5](#_Toc377131786)

[2.3.1. Nacionalna razina 5](#_Toc377131787)

[2.3.2. Europska razina 6](#_Toc377131788)

[2.4. Kriteriji prihvatljivosti 7](#_Toc377131789)

[2.5. Kriteriji za dodjelu nagrade 8](#_Toc377131790)

[3. NACIONALNO VREDNOVANJE I ODABIR 8](#_Toc377131791)

[3.1. Kriteriji prihvatljivosti 8](#_Toc377131792)

[3.2. Kriteriji za odabir 9](#_Toc377131793)

[3.3. Odabir kandidata 10](#_Toc377131794)

# 1. DEFINICIJA I OBRAZLOŽENJE

## Nagrada koja prepoznaje izvrsnost u promicanju poduzetništva

Europske nagrade za promicanje poduzetništva, koje je pokrenula Europska komisija, prepoznaju i nagrađuju istaknute inicijative koje potiču razvoj poduzetništva. Nagrade su pokrenute 2005 godine i nisu tek samo natjecanje već im je cilj podizanje svijesti o značaju poduzetništva - bilo da je riječ o aktivnostima u pogledu politika ili konkretnim pothvatima, te proslaviti one uspješne.

Svake će godine europski dobitnici nagrade biti identificirani i biti inspiracija drugima.

Zemljopisni opseg natjecanja obuhvaća 28 zemalja članica[[1]](#footnote-2) Europske unije kao i članice Programa za konkurentnost i inovacije (CIP): Island, Norveška, Srbija i Turska.

## 1.2. Ciljevi

1. Identificirati i prepoznati uspješne aktivnosti i inicijative poduzete u svrhu promicanja poduzetništva i poduzetničkog duha

2. Predstavljati i dijeliti primjere najboljih poduzetničkih politika i praksi

3. Jačati svijest o ulozi poduzetnika u društvu

4. Potaknuti i nadahnuti potencijalne poduzetnike

## 1.3. Značaj poduzetništva

Poduzetništvu sklona politika inherentno je povezana s potrebama malih i srednjih poduzetnika (SME), vitalnog dijela europskog gospodarstva na koji otpada 99% europskih poduzeća. Malo gospodarstvo pridonosi inovacijama, izvor je konkurencije, daje fleksibilnost na tržištu rada i, što je najznačajnije, ima veliki potencijal za stvaranje novih radnih mjesta.

Stoga je namjera Opće uprave za poduzetništvo i industriju Europske komisije, nagraditi projekte / inicijative koje olakšavaju poslovanje, posebno prepoznajući značaj poduzetničkog duha.

S obzirom na zemljopisni i kulturni opseg kandidata iz cijele Europske Unije, najbolje prakse vjerojatno će odražavati i različite načine kojima su npr. regije, gradovi, općine, izgradili okruženja za poticanje poduzetništva.

## 1.4. Koristi za sudionike i pobjednike

Svi sudionici koje su za Europsku nagradu za promicanje poduzetništva nominirale njihove zemlje, bit će pozvani na sudjelovanje u ceremoniji dodjele nagrada.

Informacije o inicijativama kandidata bit će objavljene na [web stranicama Europske nagrade za promicanje poduzetništva](http://ec.europa.eu/enterprise/policies/sme/best-practices/european-enterprise-awards/2012/index_en.htm) te će tako one biti dostupne najširoj mogućoj javnosti. Medijska kampanja i kampanja putem društvenih mreža objavit će kandidate i tako ih postaviti u središte pozornosti.

Bit će dodijeljene dvije vrste nagrada: jedna za kreativnu provedbu poduzetničkih praksi po kategorijama i jedna sveobuhvatna nagrada tj. Velika nagrada žirija. Osim što će biti nagrađeni, pobjednici će biti prepoznati po svojoj kreativnosti i uspješnoj provedbi, te tako svojim primjerom nadahnuti druge u cijeloj Europskoj uniji.

Kako bi se osiguralo da pobjednici dobiju pozornost koju zaslužuju, kako u europskim medijima tako i u zemlji iz koje dolaze, provodit će se medijske aktivnosti na nacionalnoj razini i u ključnim europskim medijima.

# 2. METODOLOGIJA

##

## 2.1. Ciljna publika

Natječaj je otvoren za javne vlasti u zemljama EU ili zemljama članicama Programa za konkurentnost i inovacije (CIP): Islandu, Norveškoj, Srbiji i Turskoj. Prihvatljivi kandidati uključuju nacionalne organizacije, gradove, općine, regije i zajednice, kao i javno-privatna partnerstva tijela javne vlasti i poduzetnika, obrazovne programe i poslovne organizacije.

## 2.2. Kategorije

Pet je kategorija nagrada, a svaka će prepoznati lokalne, regionalne ili nacionalne inicijative koje su uspješno dale poticaj napretku poduzetništva i razvoju malog gospodarstva.

1. **Promicanje poduzetničkog duha**: prepoznaje inicijative na nacionalnoj, regionalnoj ili lokalnoj razini koje promiču poduzetničko razmišljanje, posebno među mladima i ženama.

*Primjeri: Događanja i kampanje koje promiču poduzetničku kulturu, kreativnost, inovativnost, preuzimanje rizika i sl.*

1. **Ulaganje u poduzetničke vještine**: prepoznaje inicijative na nacionalnoj, regionalnoj ili lokalnoj razini kojim se poboljšavaju poduzetničke i menadžerske vještine.

*Primjeri: Promidžba specifičnih vještina poput tehničkih vještina potrebnih u obrtničkom sektoru, jezičnih sposobnosti, informatičke pismenosti, programi mobilnosti i mentorski programi za poduzetnike, poduka poduzetništva u školama i na sveučilištima.*

1. **Poboljšanje poslovnog okruženja**: prepoznaje inovativne politike na nacionalnoj, regionalnoj ili lokalnoj razini koje potiču osnivanje i razvoj start-up tvrtki te općenito rast malog gospodarstva, pojednostavljuju zakonodavne i administrativne postupke i uvode načelo "Počnimo od najmanjih" (prema kojem zakoni i administrativne procedure moraju biti jednostavne i prilagođene prirodi poduzetništva i malom gospodarstvu).

*Primjeri: Mjere koje malim i srednjim poduzećima olakšavaju pristup tržištima javne nabave, smanjuju birokratske procedure i papirologiju, olakšavaju poslovni uzlet mladih poduzeća, pomažu promidžbi inovacijskog potencijala informacijsko-komunikacijskih tehnologija (ICT-a) i e-poslovanja.*

1. **Podupiranje internacionalizacije poslovanja**: prepoznaje politike i inicijative na nacionalnoj, regionalnoj ili lokalnoj razini koje potiču poduzetništvo i izvoz malog gospodarstva osiguravajući tako da mala i srednja poduzeća iskoriste prednosti/mogućnosti koje nude unutarnje tržište EU kao i tržišta izvan EU.

*Primjeri: Projekti za uspostavljanje, održavanje, međunarodne poslovne suradnje, alati za razmjenu informacija ili povezivanje poduzetnika, programi podrške poduzetnicima s ciljem izvoza i širenja njihovog poslovanja na tržišta unutar i izvan EU.*

1. **Potpora razvoju zelenog tržišta i učinkovito korištenje resursa:** prepoznaje politike i inicijative na nacionalnoj, regionalnoj ili lokalnoj razini koje podupiru pristup malih i srednjih poduzeća zelenim tržištima i pomažu im poboljšati učinkovitost njihovih resursa putem, na primjer, razvoja zelenih vještina, povezivanja poduzetnika te financiranja[[2]](#footnote-3)
2. **Odgovorno i uključivo poduzetništvo**: Prepoznaje nacionalne, regionalne ili lokalne inicijative javne uprave ili javno-privatnih partnerstava koje promiču društvenu odgovornost među malim i srednjim poduzetnicima. Ova kategorija prepoznaje napore na promicanju poduzetništva među ugroženim skupinama ljudi kao što su nezaposleni, osobito dugotrajno nezaposlene osobe, migranti/azilanti, osobe s invaliditetom ili pripadnici etničkih manjina.

*Primjeri: Socijalne ili neprofitne organizacije koje samostalno ili poduzeća koja u javno-privatnom partnerstvu s javnom vlašću, zadovoljavaju društvene potrebe putem poduzetništva.*

Europski žiri će dodijeliti i Veliku nagradu žirija onom kandidatu/projektu iz bilo koje kategorije, koji bude ocijenjen kao najkreativniji i najpoticajniji za razvoj poduzetništva i malog gospodarstva u Europi

## 2.3. Postupak odabira u dva koraka

Kvalificiranje za Europske nagrade za promicanje poduzetništva provest će se odabirom u dva koraka. Prvi korak bit će na nacionalnoj razini i kandidati će tek okončanjem te faze biti razmatrani za odabir na EU razini.

## 2.3.1. Nacionalna razina

Svaka zemlja sudionica imenuje EEPA koordinatora "koordinator" - ranije poznatog kao SPOC (*single points of contact*, jedinstvena kontaktna točka).

Nacionalni će koordinatori promicati Europske nagrade za promicanje poduzetništva u svojim zemljama i pozivati sve prikladne projekte/inicijative na sudjelovanje u nacionalnom postupku odabira. **Svaki Koordinator će odrediti rokove koji vrijede za tu zemlju**.

Koordinator može odlučiti hoće li ili neće organizirati nacionalno natjecanje i svečanu dodjelu nagrada.

Europska komisija priprema standardni obrazac za prijavu kojeg koordinatori mogu koristiti na nacionalnoj razini.

Koordinatori će imati i funkciju službe za podršku potencijalnim kandidatima kojima u tijeku postupka prijave ustrebaju objašnjenja ili upute. Smjernice za odabir kandidata, objašnjene su u ovom dokumentu.

Po primitku prijava, koordinatori će odabrati do dvije inicijative iz dviju različitih kategorija kao njihove nacionalne kandidate za Europsku nagradu za promicanje poduzetništva.

Koordinator svake zemlje može slobodno odlučiti o postupku odlučivanja, međutim, svaka zemlja mora biti u stanju potkrijepiti svoje izbore putem transparentnog izvještavanja - npr. zapisnikom sa sjednice za odabir - ako i kada to Europska komisija zatraži.

Svaka zemlja će imati najviše dva nacionalna kandidata u dvije različite kategorije za Europsku nagradu za promicanje poduzetništva.

Prijave na europskoj razini mogu biti podnijete na bilo kojem od službenih jezika EU. Rok do kojeg koordinatori moraju elektroničkim putem dostaviti njihove nacionalne kandidate za drugi korak odabira za Europsku nagradu za promicanje poduzetništva, je kraj radnog dana 3. srpnja 2017. godine.

U drugoj fazi, dakle na EU razinu, prijave se **dostavljaju elektroničkim putem** u **obliku word** i **pdf** dokumenata.

**Obrasce za prijavu treba dostaviti na****:**

<http://ec.europa.eu/growth/smes/support/enterprise-promotion-awards/index_en.htm>

## 2.3.2. Europska razina

Nakon što su koordinatori dostavili svojeg jednog, odnosno najviše dva nacionalna kandidata (projekta/inicijative), obrasci za prijavu[[3]](#footnote-4) – najviše 10 stranica – proslijedit će se Europskoj komisiji.

Europske komisija odabrat će članove europskog žirija.

Žiri će se sastojati od predstavnika akademske i poslovne zajednice, predstavnika proljetnog zasjedanja Europskog vijeća, a koji bi mogao biti poduzetnik, predstavnik poslovne organizacije ili visoki predstavnik vlade i visoki predstavnik vlade s jesenskog zasjedanja Europskog vijeća te godine. Žiri će imati i dva stalna predstavnika, jednog iz Glavne uprave za poduzetništvo i industriju Europske komisije i drugog iz Odbora regija. Komisija bi željela također pozvati i dobitnika Velike nagrade žirija da bude član žirija sljedeće godine.

Vodit će se baza podataka o sudionicima natječaja i članovi žirija će dobiti sve prijave u elektroničkom obliku. Dodatne informacije bit će dostupne na zahtjev.

Žiri će se sastati u Bruxellesu kako bi razmotrio prijave. Imenovat će predsjednika čiji glas će biti presudan u slučaju izjednačenog glasovanja; tajnik ugovorene agencije bit će nazočan na sjednicama žirija.

Žiri će iz prikupljenih prijava odabrati prijave u uži izbor.

Tijekom sjednice, pobjednik u svakoj kategoriji izabrat će se iz užeg izbora, kao i ukupni dobitnik Velike nagrade žirija. Žiri će donijeti svoju odluku na temelju kriterija prihvatljivosti i odabira koji su u nastavku navedeni.

Žiri može odlučiti premjestiti kandidate u drugu kategoriju smatra li to prikladnim, te odlučiti ne dodijeliti nagradu smatra li kvalitetu kandidata nedostatnom.

Žiri će zaključke svojih razmatranja dostaviti Europskoj komisiji, koja će imenovati pobjednike po kategorijama i dobitnika Velike nagrade žirija. Odluka žirija je konačna.

Svi kandidati će biti pozvani na svečanu dodjelu nagrada, gdje će biti objavljeni dobitnici po kategorijama i dobitnik Velike nagrade žirija.

##

## 2.4. Kriteriji prihvatljivosti

Natjecati se mogu sva lokalna, regionalna i nacionalna tijela javne uprave/vlasti u zemljama EU ili u zemljama članicama Programa za konkurentnost i inovacije (CIP): Island, Norveška, Srbija i Turska. To uključuje nacionalne organizacije, općine i gradove, regije i zajednice, kao i javno-privatna partnerstva između tijela javne vlasti i poduzetnika, obrazovne programe, poslovne organizacije.

Također će biti prihvaćene prijave kandidata iz više od jedne zemlje za prekogranične inicijative ako su njihove inicijative poduprte u svim uključenim zemljama.

Cilj Europske nagrade za promicanje poduzetništva je nagraditi politike koja promiču poduzetništvo na lokalnoj, regionalnoj i nacionalnoj razini. Dakle, nagrada je otvorena svim tijelima javne vlasti koja su zadužena za kreiranje politika.

**Tijela javne vlasti** su definirana u skladu s nacionalnim kontekstom svake zemlje sudionice te mogu obuhvaćati i institucije koje donose odluke o politikama, tijelima za financiranje i organizacije za provedbu.

Nagrada je također otvorena javno-privatnim partnerstvima, odnosno "oblicima suradnje između tijela javne vlasti i privatnog sektora, koje imaju za cilj osigurati financiranje, izgradnju, obnovu, upravljanje ili održavanje infrastrukture ili pružanja usluga"[[4]](#footnote-5).

**Javno-privatna partnerstva** obuhvaćaju sljedeće:

* Financijske aranžmane kod kojih je privatni partner zadužen za provedbu politika koje su izradila tijela javne vlasti;
* Dogovore između privatnog partnera i tijela javne vlasti u kojima je privatni partner uključen - zbog svoje stručnosti, znanja ili resursa - u procesu kreiranja politika, te
* Izravnu podršku, ne nužno financijske prirode, koje javno tijelo odobri partneru u privatnom sektoru u okviru određenog projekta. Za potrebe prijave na natječaj, potpora treba biti jasno obrazložena.

Prijave se moraju odnositi na postojeće ili nedavne projekte / inicijative (koje su se provodile ili se provode u razdoblju od najmanje dvije godine) u izradi politika, poduzetništvu ili obrazovanju i utjecaj koji je provedba projekta/inicijative ostvarila na npr. razvoj općine, grada, regije…

Prijave na europskoj razini mogu se podnijeti na bilo kojem od službenih jezika EU do kraja radnog dana 3. srpnja 2017. godine. Prijave moraju sadržavati:

1. Kategoriju nagrade za koju se kandidat prijavljuje
2. Obrazac za prijavu u word i pdf obliku

3. Case-study projekta, idealno uz priloženi lokalni ili regionalni primjer - uključujući, primjerice, analizu stanja, izazove, kreativna rješenja/poslovne strategije, provedbu, rezultate i budući plan provedbe

4. Preporuku od strane visokog lokalnog političara, poduzetnika ili profesora. Preporuka mora biti potpisana i priložena kao pdf dokument.

5. Kontakt podatke

6. Elektronički potpis predstavnika organizacije / podnositelja prijave

7. Tiskani materijal više nije dopušten na europskoj razini

Rok za prijem prijava na nacionalnoj razini **odrediti će nacionalni koordinator.**

Rok za prijem elektroničkih prijava na europskoj razini je kraj radnog dana 3. srpnja 2017. godine.

## 2.5. Kriteriji za dodjelu nagrade

Nakon što je za određen projekt/inicijativu zaključeno da je prihvatljiv za kandidaturu, isti će biti vrednovan slijedom dolje navedenog.

Bodovi će se dodjeljivati svakom kandidatu temeljem sljedećih kriterija:

1. Originalnost i izvedivost: Zašto taj projekt predstavlja uspjeh? Koji su mu inovativni aspekti?

2. Utjecaj na lokalno gospodarstvo: Tvrdnje o uspješnosti projekta, treba potkrijepiti brojčanim pokazateljima.

3. Poboljšanje odnosa lokalnih dionika: Je li veći broj dionika imao koristi od provedbe ove inicijative? Zašto su bili uključeni i koja je bila razina njihovog sudjelovanja?

4. Prenosivost: Može li se taj pristup/provedba projekta ponoviti u regiji ili bilo gdje drugdje u Europi?

# 3. NACIONALNO VREDNOVANJE I ODABIR

##

## 3.1. Kriteriji prihvatljivosti

|  |  |  |
| --- | --- | --- |
| **Pitanja prihvatljivosti** | **Da** | **Ne** |
| Je li prijava primljena na dan ili prije isteka roka?  |  |  |
| Je li zakonski zastupnik potpisao obrazac za prijavu?  |  |  |
| Je li obrazac za prijavu potpuno popunjen i potpisan?  |  |  |
| Nalazi li se sjedište kandidata u jednoj od 28 država članica EU ili jednoj od zemalja članica Programa za konkurentnost i inovacije (CIP), tj. u Islandu, Norveškoj, Srbiji ili Turskoj?  |  |  |
| Je li kandidat prijavio samo jedan projekt/inicijativu iz samo jedne kategorije?  |  |  |
| Je li priroda svakog javno-privatnog partnerstva objašnjena? |  |  |
| Je li riječ o postojećoj ili nedavnoj inicijativi koja je trajala u razdoblju od dvije godine?  |  |  |
| Je li kandidatura podržana od strane vanjskog poduzetnika, političara ili profesora?  |  |  |

Ako su sva pitanja odgovorena s "Da", prijava će biti prihvaćena.

Ne zadovolji li određena prijava gore navedene kriterije prihvatljivosti, nacionalna komisija za izbor može zatražiti da kandidat izvrši potrebne izmjene, a što u potpunosti ovisi o procjeni komisije za izbor, raspoloživom vremenu i dobroj volji.

Nakon što se prijava usvoji kao prihvatljiva, slijedi postupak odabira.

## 3.2. Kriteriji za odabir

Svaka prijava će se procijeniti usporedbom s drugim prijavama u istoj kategoriji. Može se upotrijebiti sljedeća križaljka:

|  |  |
| --- | --- |
| **Pitanja za odabir**  | **Maksimalne ocjene** |
| Originalnost i izvedivost: * Je li inicijativa originalna i inovativna?
* Zašto se smatra uspješnom?
 | 20 bodova |
| Utjecaj na lokalno gospodarstvo: * Koliki je utjecaj inicijative na lokalno gospodarstvo?
* Je li stvorila nova radna mjesta?
* Je li inicijativa održiva u budućnosti?
* Koji je njezin pozitivni dugoročni učinak?
 | 30 bodova |
| Poboljšanje odnosa lokalnih dionika: * Sudjeluje li lokalno stanovništvo u inicijativi?
* Je li ostvarena dobrobit za zajednice u nepovoljnom položaju?
* Poštuju li se lokalne kulturne, ekološke i socijalne značajke?
 | 25 bodova |
| Prenosivost: * Može li se taj pristup ponoviti unutar regije?
* Može li se taj pristup ponoviti i drugdje u Europi?
* Je li inicijativa nadahnjujuća?
* Razvijaju li se odnosi/partnerstva s ciljem dijeljenja naučenih lekcija?
 | 25 bodova |

Prijava s najvećim ukupnim zbrojem smatra se pobjednikom po pojedinoj kategoriji.

Komisija za izbor može odlučiti rasporediti prijavu u drugu kategoriju u odnosu na onu za koju je prijava podnesena.

## 3.3. Odabir kandidata

Najviše dvije prijave po pojedinoj kategoriji iz nacionalne faze proslijediti će se kao predstavnici zemlje na razini Europe.

1. Austrija, Belgija, Bugarska, Hrvatska Cipar, Češka Republika, Danska, Estonija, Finska, Francuska, Njemačka, Grčka, Mađarska, Irska, Italija, Latvija, Litva, Luksemburg, Malta, Nizozemska, Poljska, Portugal, Rumunjska, Slovačka, Slovenija, Španjolska, Švedska, Ujedinjeno Kraljevstvo. [↑](#footnote-ref-2)
2. Ova je kategorija 2017. Suspendirana. Molimo podnositelje prijava da provjere ispunjava li njihov projekt uvjete iz ostalih pet kategorija. [↑](#footnote-ref-3)
3. Napomena koordinatorima: obrazac za prijavu je obrazac koji se mora upotrijebiti kod prijave vaših kandidata za europsko natjecanje. [↑](#footnote-ref-4)
4. Zelena knjiga o javno-privatnom partnerstvu i pravu Europske zajednice o javnim ugovorima i koncesijama, COM(2004) 327, konačna verzija, Bruxelles, 30.4.2004. [↑](#footnote-ref-5)